विद्यार्थी अपनी सुविधा के अनुसार बनवा सकते हैं बस पास : पंवार
ग्रामीणरूट पर विद्यार्थी अपनी सुविधा के अनुसार बस पास बनवा सकते हैं। यदि रूट पर रोडवेज बस है तो रोडवेज और यदि प्राइवेट बस है तो प्राइवेट बस का पास बनवाया जाए। इस बारे में विभाग को आदेश भी दिए गए हैं। यह कहना है परिवहन मंत्री कृष्ण पवार का।
पवार गुरुवार को महावीर चौक स्थित एक शोरूम में संवाददाताओं से बातचीत कर रहे थे। उन्होंने कहा कि सरकार रोडवेज का निजीकरण नहीं कर रही। निजीकरण तब होता जब प्राइवेट बसों को परमिट देते। इन बसों को तो सरकार चलाएगी और बसों पर कंडेक्टर रोडवेज का होगा। नई पाॅलिसी से प्रदेश के लोगों को फायदा होगा। सड़कों पर अधिक बसें होगी तो लोगों को आने-जाने में परेशानी नहीं झेलनी पड़ेगी। उन्होंने बताया कि रोडवेज में चालकों की कमी को पूरा करने के लिए भर्ती प्रक्रिया शुरू की हुई है। चालक पद के लिए टेस्ट लेने का कार्य किया जा रहा है। विभाग का प्रयास है कि लोगों को बेहतर सुविधा मुहैया कराई जाए। इस अवसर पर विकास जैन, रामफल चिडाना, रामकुमार मित्तल आदि उपस्थित थे।
40प्रतिशत लोगों को ही दे पा रहे हैं सुविधा : परिवहनमंत्री कृष्ण पवार ने कहा कि सरकार ने 33 लाख लोगों को बस सुविधा मुहैया कराने का टारगेट रखा है, इनमें से केवल 13 लाख लोगों को सुविधा मुहैया करा पा रहे हैं। लोगों को बेहतर सुविधा देने के लिए बेडे में बसों की संख्या बढ़ाई जाएगी। पिछली सरकार ने 400 बस खरीदी थी, लेकिन इन बसों को नहीं चलाया गया। भाजपा सरकार ने 600 नई बसें खरीदने का निर्णय लिया है। इनमें से 300 बसें प्रथम चरण में खरीदी जाएगी।
गोहाना. एकशोरूम में पत्रकारों से बातचीत करते परिवहन मंत्री कृष्ण पंवार।
hin_Deva hin_Deva hin_Deva hin_Deva bho_Deva